วันนี้ก็พาไปกินบุฟเฟท์อาหารญี่ปุ่นกันอีกแล้วนะคะ ก็เป็นการนัดเจอเพื่อนบล็อกกลุ่มเดิม แต่เปลี่ยนหน้าสมาชิก (ฮา) โดยเจ้าตัวที่ขึ้นมาจากใต้ (พังงา) เป็นคนเลือกร้านค่ะ โดยพิกัดของร้านก็อยู่ที่ตึก ITF นะคะ เราเอารถไปจอดแล้วก็เดินย้อนกลับมาตามภาพเลยฮับ

หน้าร้านค่ะ ไม่ได้ใหญ่มากมายนักนะคะ

Menu ค่ะ ตอนที่เราไปเป็นราคานี้และกินได้ 90 นาทีนะคะ แต่ไม่แน่ใจว่าขึ้นแล้วหรือยังนะคะ

ถ้าต้องการเพิ่มบุฟเฟท์ก็ราคาตามนี้นะคะ

เมนูที่บุฟเฟท์สามารถสั่งได้ค่ะ เยอะและหลากหลายพอควรเลยนะคะ เราโอ สำหรับราคานี้ค่ะ

แล้วก็ที่นี่เคยออกรายการตี๋อ้วนชวนหิวด้วยนะคะ 

และมีไวไฟฟรีด้วยค่า ถ้าเกิดใช้เครดิตการ์ดก็ชาร์จเพิ่มอีก 3% นะคะ

ที่นั่งภายในร้านค่ะ มีทั้งแบบสไตล์ญี่ปุ่นและตะวันตกหละนะคะ แต่ก็ไม่ได้มีมากอะไรค่ะ

อุปกรณ์ที่มีให้ค่ะ 

เวลาสั่งก็ติ๊กเลือกในกระดาษแบบนี้นะคะ

เมนูแรกค่ะ ไข่หวานค่ะ อร่อยดีค่ะ ไม่หวานจัด ไม่แห้ง

เทมปุระและทาโกะยากิของเพื่อนค่ะ เทมปุระ เราชอบแบบทอดมาขาวกว่านี้มากกว่าง่ะนะคะ ส่วนทาโกะฯ เพื่อนบอกว่าอร่อยดีค่ะ

ปลาดิบสามอย่างค่ะ อร่อย สดทุกอย่างเลย ตัวปลาเนื้อสีขาวนี่จำไม่ได้แล้วว่าปลาอะไร แต่อร่อยแบบแปลกๆ ดีค่ะ

ซูชิไข่หวานกับสาหร่าย อร่อยมาตรฐานเช่นกันฮับ

ปลาซาบะย่างซีอิ๊วค่ะ ซอสโอเคค่ะ หวานกำลังดี ปลาก็ย่างมาดีค่ะ

หมี่เย็นของเพื่อนค่ะ เพื่อนว่าโอเคเช่นเดียวกันค่ะ

ตัวนี้เป็นเห็ดเข็มทองย่างหรือไงเนี่ยค่ะ อร่อยค่ะ บีบมะนาวลงไปก็ได้รสอีกแบบ แปลกดี เพิ่งกินที่นี่ที่แรก เมนูนี้มีเบิ้ลค่ะ

เพื่อนสั่งเทมปุระมาเพิ่มค่ะ โอกว่าจานแรกนะคะ

ต่อไปเป็นทงคัตสึ เราไม่ชอบหมูส่วนที่เค้าเลือกมา แต่เพื่อนชอบค่ะ เราว่าเนื้อหมูส่วนนี้มันเคี้ยวยากไปหน่อย แหะๆ

ปลาดิบ ไข่หวาน และปูอัดค่ะ โอเหมือนเดิมค่ะ ปลาดิบที่นี่โอเคนะคะ

ตัวนี้ปลาหมึกย่างของเพื่อนค่ะ เพื่อนกินหนุบหนับ เราชิมไปคำหนึ่ง โอค่ะ สดได้อยู่ ตัวนี้เพื่อนสั่งเบิ้ลด้วยค่ะ ถูกใจเจ้าตัวเค้าหละ

ตัวนี้เป็นเห็ดอะไรสักอย่างย่างค่ะ อร่อยกรุบๆ ดีเหมือนกันค่ะ ตัวนี้เบิ้ลเช่นกันค่ะ

ยำปลาดิบ ตัวนี้รสดีเลยค่ะ จี๊ดจ๊าด ปลาสดในระดับหนึ่ง โอเคค่ะ

ตัวนี้ปลาอะไรย่างไม่รู้ค่ะ แหะๆ จำไม่ได้แล้วง่า

วันนั้นหมดไปทั้งสิ้นที่ 2200 บาทนะคะ

โดยรวม เราถือว่าโอเคนะคะ คุณภาพวัตถุดิบโอ ราคาโอ หลากหลายเมนูที่มีให้เลือก แต่ข้อเสียคือ ช้ามาก กว่าจะสั่งกว่าจะได้แต่ละอย่าง ชุดแรกยังโอเคค่ะ แต่พอตอนสั่งเพิ่มนี่มีตามหลายรอบเหมือนกันค่ะ แถมพนักงานก็มีบางคนที่ค่อนข้างบึ้งตึงนิดหนึ่ง แต่ก็เห็นใจนะคะว่าคนเยอะ แต่ก็ต้องพยายามหละนะคะ งานบริการน่ะนะ
